Agt vas vir renosterstroperyFoto: Moira-Marie Kloppers Paul Daphne, woordvoerder van SANParke, sê vyf vermeende stropers is Woensdag onderweg na die Timbavati wildreservaat in hegtenis geneem. Hy sê ŉ jaggeweer, ammunisie en ander toerusting vir stropery is in hul besit gevind. Nog drie vermeende renosterstropers is Woensdag in Giyani in hegtenis geneem na ŉ gesamentlike operasie deur SANParke en die polisie. Die polisie het op ŉ jaggeweer en ammunisie beslag gelê. Die agt vermeende stropers sal binnekort in die hof verskyn.